

 **Ministerul Mediului, Apelor și Pădurilor**

 **Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI HARGHITA** |

**Decizia etapei de încadrare**

**Nr. PROIECT din xx.xx.2020**

Ca urmare a solicitării de emitere a acordului de mediu adresată de **MIKLOS STEEL SRL**, cu sediul **comuna Brădești, sat Târnovița, nr.85, județul Harghita**, înregistrată la Agenţia pentru Protecţia Mediului Harghita cu nr. **4452** din **04.06.2020**, în baza:

Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

Agenţia pentru Protecţia Mediului Harghita decide, ca urmare a consultărilor desfăşurate în cadrul şedinţei Comisiei de analiză tehnică din data de **14.07.2020** că proiectul **„Racordare la rețeaua electrică a locului de consum Fabrică de cazane și radiatoare“** propus a fi amplasat în **comuna Brădești, sat Târnovița nr. 85, județul Harghita**.

**- nu se supune evaluării impactului asupra mediului.**

**Justificarea prezentei decizii:**

**I. Motivele pe baza cărora s-a stabilit necesitatea neefectuării evaluării impactului asupra mediului** sunt următoarele:

 a) proiectul nu se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului;

 b) Justificarea potrivit criteriilor prevăzute în anexa nr. 3;

1. **Caracteristicile proiectelor**

Terenul studiat se află în intravilanul comunei Brădești, sat Târnovița, nr. 85, în proprietate privată cu o suprafață totală 280 mp.

 **a) dimensiunea şi concepţia întregului proiect:**

Obiectivul proiectului de investiție este : Racordareala rețeaua electrică a locului de consum Fabrica de Cazane și Radiatoare, după cum urmează:

* Racord aerian 20 kW Lp=20+40m, inclusiv supra traversare Râul Târnava Mare;
* Racord subteran 20 kW Lc=160 m, amplasare paralela pe malul râului;
* PTA 20/0,4 kW 250 kVA 1 buc;

Lucrărilecuprind amplasarea cablurilor electrice de înalta tensiune de 20 kw paralel cu malul râului Târnava Mare pe malul drept pe o lungime de 160 m, după care urmează o supra traversare a râului Târnava Mare între stâlpul 2 și 3 pe o lungime cca. 40 m cu cablu aerian de înalta tensiune, conform planșa de supra traversare profil transversal peste râul Târnava Mare.

**Lucrări pentru realizarea instalației de racordare:**

Schimbare console de beton pe stâlpul nr. 5 tip SV15011 din LEA 20 kW Zetea-racord PT1 Târnovița cu console CIT 140 cu lanturi duble de întindere cu izlolatoare siliconice.

Echipare stâlp nr. 5 tip SV15011 din LEA 20 kW Zetea-racord PT1 Târnovița cu un separator 20 kW în montaj vertical tip STEPn, cu 2 rânduri de izolatoare siliconice, cu o manetă de acționare.

Montare Grup măsura în cutia de distribuție al PTA nou construit, cu contor trifazat de energie electronic, multitarif, cu curba de sarcină, modern inclus, interfață de comunicație RS485, integrabil în sistemul de telegestiune al SDEE Harghita, în montaj semidirect 3x230/400 v, 5A.

Punctul de racordare/tensiunea: la stâlpul nr. 5 din LEA 20 kW Zetea-racord PTA 1 Târnovița/20 kW.

Punctul de delimitare a instalațiilor/tensiunea: la clemele de racordare al noului record de 20 kW pe stâlpul nr. 5 din LEA 20 kW Zetea-racord PTA 1 Târnovița/20 kW.

 **b) cumularea cu alte proiecte existente şi/sau aprobate**: Nu este cazul.

 **c) utilizarea resurselor naturale, în special a solului, a terenurilor, a apei şi a biodiversităţii**: Se va ocupa cu construcția o suprafață de 280 mp din intravilanul localității comuna Brădești, sat Târnovița, nr. 85.

 **d) cantitatea şi tipurile de deşeuri generate/gestionate**:

**În faza de execuție:**

Pentru perioada execuției lucrărilor și post execuției lor s-au indicat în proiect măsurile pentru asigurarea protecției mediului și a sănătății.

Deșeurile rezultate în timpul lucrărilor în cadrul șantierului sunt colectate în pubele și preluate de un operator local de salubritate. Materialul rezultat din decoperta va fi folosit ca pământ vegetal pentru înierbarea taluzurilor și platformelor lucrărilor. Alimentarea mașinilor și utilajelor cu combustibil se va face cu mijloace autorizate. Nu se admit pierderi de uleiuri și carburanți la mașini și utilaje. În organizarea de șantier se prevede amenajarea de locuri speciale pentru spălarea autovehiculelor dotate cu instalații de separare și colectare a uleiurilor.

Restul materialelor utilizate la realizarea lucrărilor nu fac parte din grupa materialelor și substanțelor toxice și periculoase.

**În timpul funcționării**:

Nu este cazul.

 **e) poluarea şi alte efecte negative:**

* - **emisii în aer**: - *În faza de construcție* :
* Praful generat în incinta șantierului de construcții (operațiunile excavații, încărcare-descărcare, manipulare și transportul pământ din săpături și materiale de construcții în vrac) și pe drumul acces, în timpul transportului( praful rezultat din deplasarea mijloacelor de transport pe drumul provizoriu de pământ.)
* Noxe chimice, generate de arderea carburanților în motoarele utilajelor și ale mijloacele de transport, pe drumul de acces;
* Impactul negative asupra calității aerului de scurtă durată pot apărea numai în cadrul etapei de construcție și sunt legate de emisiile de praf datorate lucrărilor privind realizarea propriu zisă a obiectivelor propuse sau gaze de la vehiculele transportatoare și de la funcționarea utilajelor necesare implementării proiectului.

*În faza de funcționare*: Nu este cazul.

**- zgomot:** *- În faza de construire*:Specificul lucrărilor prevăzute nu implică măsuri de protecție împotriva zgomotului, vibrațiilor și radiațiilor. Nu vor fi depășite limite de zgomot impuse de legislația în vigoare.

**-** *În timpul funcționării:* nu se produc zgomote și vibrații care să aibă un impact semnificativ. Nivelul de zgomot se va încadra în valorile prevăzute de STAS 10009/2017.

* **Emisii în apă:**

***În faza de execuție***: Pentru protecția calității apelor de suprafață și subterane, în faza de construcție, se impun următoarele măsuri:

* Manipularea și stocarea materialului util sau a pământului decopertat în așa fel încât să nu fie antrenat în ape;
* Amplasarea unei toalete ecologice și vidanjarea acestuia pe perioada executării lucrărilor construcție;
* Eliminarea deșeurilor prin colectarea lor în europubele;
* Instruirea angajaților care deservesc utilajele în vederea exploatării corecte a acestora și de acțiune în cazul apariției unei poluări accidentale;
* Instruirea angajaților în vederea raportării imediate a oricărei defecțiuni apărute la utilajele folosite;

**În faza de funcționare**:În etapa de funcționare nu sunt necesare măsuri pentru protecția calității apelor de suprafață sau subterane deoarece sistemul de alimentare cu energie electrică nu produce poluări ale acestui factor de mediu.

**f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform cunoștințelor științifice:** nu este cazul.

**g) riscurile pentru sănătatea umană** : Nu este cazul.

**2.Amplasarea proiectului**

**a) utilizarea actuală și aprobată a terenului :** Amplasamentul lucrării este situat în intravilanul comunei Brădești, sat Târnovița, nr. 85, județul Harghita pe terenuri aflate în proprietatea privată, conform Certificatul de Urbanism nr.35/16.06.2020 emis de Primăria Comunei Brădești, sat Târnovița, nr. 85, pentru ”**Racordare la rețeaua electrică a locului de consum Fabrică de cazane și radiatoare**” .

**b)bogăția , disponibilitatea, calitatea și capacitatea de regenerare relative ale resurselor naturale**(inclusiv solul, terenurile, apa și biodiversitatea) din zonă și din subteranul acestuia: nu este cazul.

**c) capacitatea de absorbţie a mediului natural**, acordându-se atenție specială următoarelor zone:

i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: *nu este cazul.*

 vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

 vii) zonele cu o densitate mare a populației: *nu este cazul.*

 viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

 a) importanța și extinderea spațială a impactului (de exemplu, zona geografică și dimensiunea populației care poate fi afectată):

*-* aria geografică: redusă, o parte a intravilanului comunei Brădești, jud. Harghita

- numărul persoanelor afectate: prin realizarea proiectului nu vor fi persoane afectate negativ.

 b) natura impactului: impact minor.

 c) natura transfrontieră a impactului: nu este cazul*.*

 d) intensitatea și complexitatea impactului: *-* în perioada realizării proiectului: vor rezulta deşeuri, care vor fi gestionate conform pct. 1.d.

 e) probabilitatea impactului*:* mică.

 f) debutul, durata, frecvența și reversibilitatea preconizate ale impactului: Impact de scurtă durată, numai în timpul executării lucrărilor de execuţie. Nu rezultă impact remanent.

 g) cumularea impactului cu impactul altor proiecte existente și/sau aprobate;Nu este cazul.

 **II. Motivele pe baza cărora s-a stabilit neefectuarea evaluării adecvate sunt următoarele:**

Proiectul propus nu intră sub incidența art.28 din Ordonanța de urgență a Guvernului nr.57/2007 cu modificări și privind regimul ariilor naturale protejate, conservarea habitatelor naturale, a florei și faunei sălbatice, fiind situat în afara perimetrelor siturilor Natura 2000 din județ.

**III. Motivele pe baza cărora s-a stabilit neefectuarea evaluării impactului asupra corpurilor de apă, în conformitate cu prevederile:**

* Nu este necesară elaborare SEICA.
* S-a emis Aviz de Gospodărire a Apelor nr.9/27.01.2020 emis de ABA Mureș,

**Condițiile de realizare a proiectului:**

1. Respectarea prevederilor Aviz de Gospodărire a Apelor nr.9/27.01.2020 emis de ABA Mureș;
2. Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele folosite în timpul executării lucrărilor.
3. În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.
4. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

- abandonarea, înlăturarea sau eliminarea deşeurilor în locuri neautorizate;

- staţionarea mijloacelor de transport în afara terenurilor desemnate în acest scop

- distrugerea sau degradarea, prin orice mijloace, a vegetaţiei ierboase sau lemnoase;

 e. Utilizarea materiilor prime numai din surse autorizate.

 f. Refacerea mediului şi readucerea în starea iniţială a suprafeţelor afectate temporar prin realizarea proiectului.

g. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

 **Răspunderea pentru corectitudinea informațiilor puse la dispoziția autorității competente pentru protecția mediului și a publicului, revine în întregime titularului proiectului.**

 Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018. privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

 DIRECTOR EXECUTIV,

ing. Domokos László József

ŞEF SERV. A.A.A., ŞEF SERV. C.F.M.,

ing. Both Enikő ing. Szabó Szilárd

 Întocmit Întocmit

JÁNOSI Teréz-Rozália geogr. MIHÁLY István